No es pot afirmar amb seguretat, i pot ser molt variable, que fins i tot en alguns casos podrien arribar a durar tota la vida. Les pròtesis que es fan servir actualment són de gran qualitat, i molt més resistents que els models que teníem fa anys. Malgrat que aquestes característiques podrien portar-nos a l’optimisme pel que fa a la seva duració, hem de dir que hi ha un petit risc de trencament precoç (dins els 10 primers anys), i que la possibilitat de trencament anirà augmentat –lògicament- amb el pas del temps. Donat que la duració d’un implant no és la mateixa en dones diferents, és important reconèixer que, malgrat no sigui molt probable, existeix un risc de trencament, i que el problema real és que no sabem ni a qui ni quan li passarà.
Afortunadament tenim eines d’imatge (l’ecografia i la ressonància magnètica mamàries) que aconsegueixen diagnosticar el trencament de l’implant en fases molt primàries, cosa que permet solucionar-ho únicament canviant l’implant. L’equip mèdic de Clínica Planas recomana utilitzar periòdicament aquestes eines per tal d’avaluar la integritat de les pròtesis. (ecografia al menys cada dos anys els deu primers anys de vida de l’implant, fer la primera ressonància cap al desè any de vida de la pròtesi i a partir d’aquest moment, fer ecografies anuals i repetir les ressonàncies cada 5-10 anys).